pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ มอบ ส.ป.ก.4-01 ให้เกษตรกรอำเภอบ้านเหลื่อม จ.นครราชสีมา
วันจันทร์ที่ 21 ตุลาคม 2562
กระทรวงเกษตรฯ มอบ ส.ป.ก.4-01 ให้เกษตรกรอําเภอบ้านเหลื่อม จ.นครราชสีมา
กระทรวงเกษตรฯ มอบ ส.ป.ก.4-01 ให้เกษตรกรอําเภอบ้านเหลื่อม จ.นครราชสีมา 299 ราย 313 แปลง เนื้อที่ 2,545 ไร่ มุ่งสร้างโอกาสและความเสมอภาคทางสังคมให้เกษตรกรมีที่ดินประกอบอาชีพเกษตรกรรมถูกต้องตามกฎหมาย
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการ และเป็นประธานพิธีมอบหนังสืออนุญาตให้เกษตรกรเข้าทําประโยชน์ในเขตปฏิรูปที่ดิน (ส.ป.ก.4-01)ณ โรงเรียนบ้านเหลื่อมพิทยาสรรพ์ อําเภอบ้านเหลื่อม จังหวัดนครราชสีมา ว่า การจัดงานวันนี้มีวัตถุประสงค์เพื่อมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ให้กับเกษตรกรที่ได้รับการจัดที่ดิน เป็นการสร้างแรงจูงใจในการประกอบอาชีพเกษตรกรรมและยกระดับคุณภาพชีวิตของเกษตรกร นอกจากนี้ยังเป็นการช่วยเหลือ อํานวยความสะดวกให้กับเกษตรกรในเขตปฏิรูปที่ดินที่อยู่ห่างไกลในการติดต่อขอรับ ส.ป.ก. 4-01 กระทรวงเกษตรฯ โดย ส.ป.ก. ได้ดําเนินการให้บริการประชาชนอย่างต่อเนื่อง ในรูปแบบศูนย์บริการประชาชนเคลื่อนที่ (Mobile Unit) ซึ่งถือว่าเป็นส่วนหนึ่งในการให้บริการประชาชนและอํานวยความสะดวกให้แก่เกษตรกรในเขตปฏิรูปที่ดินในพื้นที่ห่างไกลจะได้ไม่ต้องเดินทางไปที่ ส.ป.ก. จังหวัด ซึ่งไม่สะดวกเสียเวลาและค่าใช้จ่ายมาก
"การลงพื้นที่ตรวจราชการในจังหวัดชัยภูมิ และนครราชสีมาในวันนี้ ได้รับฟังปัญหาจากเกษตรกรส่วนใหญ่ ซึ่งประสบความเดือดร้อนในเรื่องที่ดินทํากิน ปัญหาหนี้สิน และภัยแล้ง ทั้งนี้รัฐบาลได้จัดสรรงบเพื่อเยียวยาเกษตรกรที่ประสบปัญหาภัยแล้งแล้ว 900 ล้านบาท ในส่วนของกระทรวงเกษตรและสหกรณ์ก็ได้เร่งแก้ปัญหาที่ดินทํากิน โดยการลดขั้นตอนการดําเนินงาน และเร่งรัดมาตรการตรวจสอบที่ดินที่ใช้ผิดวัตถุประสงค์ ซึ่งเป็นปัญหาใหญ่ในจังหวัดนครราชสีมาที่จะต้องเร่งสะสางอย่างเอาจริงเอาจัง เพื่อนํามาจัดสรรให้แก่เกษตรกรได้ใช้ประโยชน์ในการทําเกษตรกรรม และมีนโยบายส่งเสริมอาชีพในรูปแบบวิสาหกิจชุมชน และเป็นแหล่งท่องเที่ยวเชิงเกษตรต่อไป" รมช.ธรรมนัส กล่าว
สําหรับในเขตปฏิรูปที่ดินจังหวัดนครราชสีมาได้รับการจัดที่ดินทํากินในปีงบประมาณ 2562 ไปแล้ว จํานวน 10,674 ราย 11,514 แปลง เนื้อที่ 72,042 ไร่ เฉพาะอําเภอบ้านเหลื่อม จํานวน 299 ราย 313 แปลง เนื้อที่ 2,545 ไร่ โดยหวังว่าเมื่อเกษตรกรได้รับการอนุญาตให้เข้าทําประโยชน์ในเขตปฏิรูปที่ดินแล้วจะทําให้เกษตรกรได้รับโอกาสและความเสมอภาคทางสังคมได้มีที่ดินอย่างถูกต้องตามกฎหมายในการประกอบอาชีพเกษตรกรรม อีกทั้งการที่สํานักงานการปฏิรูปที่ดินเพื่อเกษตรกรรม ได้นํา ส.ป.ก. 4-01 มามอบให้แก่เกษตรกรในวันนี้ จึงเป็นการช่วยเหลือเกษตรกรที่อยู่ห่างไกลจากที่ตั้งสํานักงานการปฏิรูปที่ดินจังหวัด เป็นการช่วยลดค่าใช้จ่ายและประหยัดเวลาในการเดินทางไปติดต่อราชการ และในวันนี้ได้มีหน่วยงานในสังกัดกระทรวงเกษตรฯ ได้นําเกษตรกรพื้นที่ต้นแบบมาจัดแสดงและแลกเปลี่ยนเรียนรู้ สร้างเครือข่ายและเชื่อมโยงข้อมูลซึ่งกันและกันระหว่างเกษตรกร ทําให้บรรลุวัตถุประสงค์ในการจัดงานเป็นอย่างดี
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รองปลัดนิสากรฯ เป็นประธานการประชุมหารือเพื่อเตรียมความพร้อมในการสนับสนุนข้อมูลในการแถลงนโยบายรัฐบาล
วันพฤหัสบดีที่ 25 กรกฎาคม 2562
รองปลัดนิสากรฯ เป็นประธานการประชุมหารือเพื่อเตรียมความพร้อมในการสนับสนุนข้อมูลในการแถลงนโยบายรัฐบาล
นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานการประชุมหารือเพื่อเตรียมความพร้อมในการสนับสนุนข้อมูลในการแถลงนโยบายรัฐบาลในส่วนของกระทรวงอุตสาหกรรม
วันนี้ (25 กรกฎาคม 2562) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานการประชุมหารือเพื่อเตรียมความพร้อมในการสนับสนุนข้อมูลในการแถลงนโยบายรัฐบาลในส่วนของกระทรวงอุตสาหกรรม โดยมีผู้บริหาร ข้าราชการกระทรวงอุตสาหกรรม เข้าร่วมประชุมโดยพร้อมเพรียง ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-มหาดไทยแจ้งทุกจังหวัดเชิญชวนประชาชนร่วมพิธีเนื่องในการจัดกิจกรรมเฉลิมพระเกียรติ เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12
วันเสาร์ที่ 8 สิงหาคม 2563
มหาดไทยแจ้งทุกจังหวัดเชิญชวนประชาชนร่วมพิธีเนื่องในการจัดกิจกรรมเฉลิมพระเกียรติ เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12
มหาดไทยแจ้งทุกจังหวัดเชิญชวนประชาชนร่วมพิธีเนื่องในการจัดกิจกรรมเฉลิมพระเกียรติ เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563
วันนี้ (8 ส.ค. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า เนื่องด้วยการประชุมการจัดกิจกรรมเฉลิมพระเกียรติเนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2563 เมื่อวันที่ 30 กรกฎาคม 2563 ที่ประชุมได้มีมติเห็นชอบให้กระทรวงมหาดไทยแจ้งจังหวัดจัดกิจกรรมเฉลิมพระเกียรติฯ ในวันพุธที่ 12 สิงหาคม 2563 พร้อมกับส่วนกลาง
นายฉัตรชัย พรหมเลิศ กล่าวว่า เพื่อให้การจัดกิจกรรมเฉลิมพระเกียรติฯ เป็นไปด้วยความเรียบร้อยและสมพระเกียรติจึงได้แจ้งให้จังหวัดทุกจังหวัดดําเนินการจัดกิจกรรมเฉลิมพระเกียรติฯ ในวันพุธที่ 12 สิงหาคม 2563 ณ บริเวณศาลากลางจังหวัดหรือสถานที่ตามที่จังหวัดพิจารณาเห็นว่าเหมาะสม โดยมีผู้ว่าราชการจังหวัดเป็นประธาน ได้แก่ 1) พิธีทําบุญตักบาตรถวายพระราชกุศล (พระสงฆ์และสามเณรจํานวน 89 รูปหรือจํานวนตามที่จังหวัดเห็นว่าเหมาะสม) ตั้งแต่เวลา 06.00 น. เป็นต้นไป 2) พิธีลงนามถวายพระพรชัยมงคล ตั้งแต่เวลา 09.00 น. เป็นต้นไป 3) พิธีถวายเครื่องราชสักการะและวางพานพุ่ม และพิธีจุดเทียนถวายพระพรชัยมงคล ตั้งแต่เวลา 18:00 น เป็นต้นไป พร้อมแจ้งไปยังนายอําเภอทุกอําเภอดําเนินการจัดกิจกรรมเฉลิมพระเกียรติฯ ตามที่จังหวัดพิจารณาเห็นว่าเหมาะสม และ 4) กิจกรรมจิตอาสา “12 สิงหาคม 2563 รักเอยรักลูก” เป็นกิจกรรมการช่วยเหลือและบรรเทาความเดือดร้อนให้แก่ประชาชน โดยเฉพาะกลุ่มเด็ก สตรี ผู้สูงอายุ และกลุ่มเปราะบางในพื้นที่ ตามที่จังหวัดพิจารณาเห็นว่าเหมาะสม โดยบูรณาการความร่วมมือกับส่วนราชการ หน่วยงานรัฐวิสาหกิจ สถาบันการศึกษา เอกชน องค์กรปกครองส่วนท้องถิ่น ภาคประชาชน และจิตอาสาพระราชทานในพื้นที่ในการดําเนินการจัดกิจกรรม โดยให้ประชาสัมพันธ์ไปยังจิตอาสาพระราชทานเข้าร่วมกิจกรรม และเชิญชวนประชาชนภาคส่วนต่าง ๆ สวมเสื้อสีฟ้าเข้าร่วมพิธีและกิจกรรมตามที่เห็นสมควร
นายฉัตรชัย พรหมเลิศ กล่าวเพิ่มเติมว่า กระทรวงมหาดไทยได้กําชับไปยังจังหวัดทุกจังหวัดดําเนินการจัดพิธีและกิจกรรมให้เป็นไปตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) เช่น การจํากัดจํานวนผู้เข้าร่วมพิธีและกิจกรรมให้เหมาะสมมิให้แออัด การลดเวลาการทํากิจกรรมให้สั้นลงเท่าที่จําเป็น การรักษาระยะห่างระหว่างบุคคล การตรวจวัดอุณหภูมิร่างกาย สวมหน้ากากผ้าหรือหน้ากากอนามัย และจัดสบู่หรือเจลแอลกอฮอล์ไว้ทําความสะอาดมือ และการทําความสะอาดพื้นผิวสัมผัสของสถานที่จัดกิจกรรม เป็นต้น
รัฐบาลไทย-ข่าวทำเนียบรัฐบาล-วิถีชีวิตใหม่ ป้องกันโควิด-19
วันพฤหัสบดีที่ 11 มิถุนายน 2563
วิถีชีวิตใหม่ ป้องกันโควิด-19
มีอะไรบ้างนะ
รัฐบาลไทย-ข่าวทำเนียบรัฐบาล-รัฐบาลมุ่งพัฒนา และส่งเสริมด้านการท่องเที่ยวให้มีความเชื่อมโยง ด้วยจุดเด่นที่มีทรัพยากรธรรมชาติที่อุดมสมบูรณ์และสวยงาม
วันอังคารที่ 6 มีนาคม 2561
รัฐบาลมุ่งพัฒนา และส่งเสริมด้านการท่องเที่ยวให้มีความเชื่อมโยง ด้วยจุดเด่นที่มีทรัพยากรธรรมชาติที่อุดมสมบูรณ์และสวยงาม
รัฐบาลมุ่งพัฒนา และส่งเสริมด้านการท่องเที่ยวให้มีความเชื่อมโยง ด้วยจุดเด่นที่มีทรัพยากรธรรมชาติที่อุดมสมบูรณ์และสวยงาม
วันนี้ (6 มีนาคม 2561) เวลา 12.55 น. ณ บริเวณหน้าห้องประชุมรอยัล ดุสิต บอลรูม เอ โรงแรมดุสิตธานี หัวหิน อําเภอชะอํา จังหวัดประจวบคีรีขันธ์ ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี ให้สัมภาษณ์ว่า
รัฐบาลมุ่งพัฒนาและส่งเสริมด้านการท่องเที่ยวให้มีความเชื่อมโยงระหว่างพื้นที่จังหวัดใกล้เคียง ได้แก่ เพชรบุรี ประจวบคีรีขันธ์ ชุมพร และระนอง ด้วยศักยภาพพื้นที่ชายหาดที่มีความสวยงาม และมีป่าชายเลนที่ยังคงความอุดมสมบูรณ์ ซึ่งรัฐบาลพยายามทําให้เกิดความต่อเนื่อง โดยอาศัยความร่วมมือและบูรณาการจัดการร่วมกันระหว่างหน่วยงานในท้องถิ่น กระทรวงมหาดไทย และกระทรวงทรัพยากรธรรมชาติและสิ่งแวดล้อม เพื่อทําให้พื้นที่ดังกล่าวมีความปลอดภัย มีความเหมาะสม และมีบรรยากาศที่ดีต่อการท่องเที่ยว
นายกรัฐมนตรีกล่าวย้ําว่า ชายหาดของไทยนอกจากจะมีความสวยงามแล้ว ยังมีความได้เปรียบในด้านพื้นที่ที่มีความยาวต่อเนื่องกันไป ซึ่งเป็นส่วนหนึ่งที่จะทําให้ชาวต่างชาติสนใจ โดยจะต้องสร้างแรงจูงใจให้เกิดขึ้นกับนักท่องเที่ยวให้ได้
...............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สมอ. จับเหล็กไม่ได้มาตรฐานกว่า 1,000 ตัน มูลค่ากว่ายี่สิบล้านบาท
วันพฤหัสบดีที่ 6 กันยายน 2561
สมอ. จับเหล็กไม่ได้มาตรฐานกว่า 1,000 ตัน มูลค่ากว่ายี่สิบล้านบาท
สมอ. ลงพื้นที่สมุทรสาครจับเหล็กไม่ได้มาตรฐานย่านกระทุ่มแบนกว่า 1,000 ตัน มูลค่ากว่ายี่สิบล้านบาท ทลายแหล่งต้นตอก่อนส่งจําหน่ายผู้บริโภค หลังรับนโยบายคุมเข้มสินค้าทั่วไทย ต้องได้มาตรฐาน มอก.
สมอ. ลงพื้นที่สมุทรสาครจับเหล็กไม่ได้มาตรฐานย่านกระทุ่มแบนกว่า 1,000 ตัน มูลค่ากว่ายี่สิบล้านบาท ทลายแหล่งต้นตอก่อนส่งจําหน่ายผู้บริโภค หลังรับนโยบายคุมเข้มสินค้าทั่วไทย ต้องได้มาตรฐาน มอก.
นายวันชัย พนมชัย รองเลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยภายหลังการเข้าตรวจจับเหล็กเส้นเสริมคอนกรีตไม่ได้มาตรฐานย่านกระทุ่มแบนว่า สมอ. ภายใต้การนําของเลขาธิการสํานักงานมาตรฐานผลิตภัณฑ์อุตสาหกรรม (นายอภิจิณ โชติกเสถียร) ที่ให้เข้มงวดกวดขันกับสินค้าที่ไม่ได้มาตรฐาน ได้เข้าตรวจโรงงานผลิตเหล็กเส้นเสริมคอนกรีตรายใหญ่ย่านกระทุ่มแบน จังหวัดสมุทรสาคร ซึ่งเป็นผลิตภัณฑ์มาตรฐานบังคับที่ต้องผลิตให้ได้ตามมาตรฐาน พบเหล็กที่ไม่ได้มาตรฐาน คาเครื่องจักร และวัตถุดิบที่ใช้ในการผลิตจํานวนกว่า 1,000 ตัน มูลค่ามากกว่ายี่สิบล้านบาท โดยโรงงานดังกล่าวเป็นโรงงานที่ไม่ได้รับอนุญาตให้ผลิต แต่มีการฝ่าฝืนกฎหมายของ สมอ. โดยลักลอบผลิตในเวลากลางคืนและขนย้ายเหล็กออกจากโรงงานก่อนฟ้าสาง เพื่อหลีกเลี่ยงการตรวจจับของเจ้าหน้าที่ การตรวจจับครั้งนี้นับเป็นการทลายแหล่งต้นตอของการผลิตเหล็กที่ไม่ได้มาตรฐานก่อนส่งจําหน่ายผู้บริโภค ซึ่งหากเหล็กดังกล่าวถูกนําไปใช้ในการก่อสร้างจะส่งผลให้เกิดความไม่ปลอดภัยในชีวิตและทรัพย์สินของประชาชน สําหรับบทลงโทษกรณีนี้ผู้ผลิตต้องระวางโทษปรับไม่เกิน 1,000,000 บาท หรือจําคุกไม่เกินสองปีหรือทั้งจําทั้งปรับ
รองเลขาธิการ สมอ. กล่าวเพิ่มเติมว่า หลังจากนี้ สมอ. มีแผนการตรวจติดตามการจําหน่ายสินค้าในท้องตลาดอย่างเข้มงวด โดยเฉพาะในห้างสรรพสินค้าในเขตพื้นที่กรุงเทพมหานคร และปริมณฑล ซึ่ง สมอ.ได้รับการร้องเรียนจากผู้บริโภคว่ามีการจําหน่ายสินค้าที่ไม่ได้มาตรฐาน จึงขอเตือนไปยังผู้ประกอบการทั้งผู้ทําและผู้จําหน่าย ให้ผลิตและจําหน่ายสินค้าที่ได้มาตรฐาน เพราะ สมอ. จะดําเนินการอย่างเข้มงวดกับผู้ประกอบการที่ฝ่าฝืนกฎหมาย
การลงพื้นที่ตรวจติดตามผู้ทํา ผู้นําเข้า และผู้จําหน่ายสินค้าในท้องตลาด เป็นภารกิจที่สําคัญของ สมอ. และถือเป็นมาตรการหนึ่งของกระทรวงอุตสาหกรรมในการปกป้องคุ้มครองผู้บริโภคให้ได้รับความปลอดภัยจากการใช้ผลิตภัณฑ์อุตสาหกรรม รวมทั้งสร้างความเข้าใจในการจําหน่ายสินค้าที่ต้องเป็นไปตามมาตรฐานแก่ผู้จําหน่ายในท้องตลาดอีกด้วย ดังนั้น จึงขอให้ประชาชนเลือกซื้อสินค้าด้วยความรอบคอบ ตรวจสอบข้อมูลผลิตภัณฑ์ก่อนซื้อ และอย่าได้หลงเชื่อซื้อผลิตภัณฑ์ที่ไม่เป็นไปตามมาตรฐาน เมื่อใช้แล้วอาจเกิดอันตรายจากการใช้ผลิตภัณฑ์นั้นได้
6 กันยายน 2561
รัฐบาลไทย-ข่าวทำเนียบรัฐบาล-การรับมือโควิด-19 ในฤดูฝน
วันพุธที่ 29 เมษายน 2563
การรับมือโควิด-19 ในฤดูฝน
ทําอย่างไรบ้างนะ
สิ่งที่ควรทํา
-สวมหน้ากากอนามัย
-ล้างมือบ่อยๆ
-กินอาหารปรุงสุกใหม่
สิ่งที่ไม่ควรทํา
-ห้ามนํามือมาจับหน้า ตา จมูก ปาก
-ห้ามใช้หน้ากากที่เปียก
-หลีกเลี่ยงการไปพื้นที่แออัด
รัฐบาลไทย-ข่าวทำเนียบรัฐบาล-นายกฯ แนะภาคการเกษตรปรับตัวรับมือปัญหาราคาผลผลิตตกต่ำอย่างยั่งยืน วอนทุกฝ่ายร่วมมือ
วันจันทร์ที่ 13 สิงหาคม 2561
นายกฯ แนะภาคการเกษตรปรับตัวรับมือปัญหาราคาผลผลิตตกต่ําอย่างยั่งยืน วอนทุกฝ่ายร่วมมือ
พลเอก ประยุทธ์ จันทร์โอชา นายกรัฐมนตรี แนะภาคการเกษตรปรับตัวรับมือปัญหาราคาผลผลิตตกต่ําอย่างยั่งยืน วอนทุกฝ่ายร่วมมือ
วันนี้ (13 ส.ค.61) พลเอก ประยุทธ์ จันทร์โอชา นายกรัฐมนตรี กล่าวถึงราคาพืชผลทางการเกษตรโดยเฉพาะข้าว ว่า ในช่วงนี้มีราคาดี เพราะต่างประเทศประสบภัยธรรมชาติ จึงมีความต้องการสินค้าข้าวสูง แต่หากในปีต่อไป เราปลูกข้าวมากขึ้นจนเกินความต้องการของตลาด ก็จะทําให้ราคาตกต่ําลงอีกเป็นวัฏจักร
"นายกฯ เน้นย้ําว่า ปัญหาหลักของภาคการเกษตร คือต้นทุนการผลิตสูง เกษตรกรมีหนี้สินทั้งในระบบและนอกระบบ ทําให้ต้องขายที่ดินให้นายทุน และเช่าที่เพื่อทํากิน สิ่งเหล่านี้เกิดขึ้นมาอย่างยาวนาน รัฐบาลจึงอยากให้ทุกฝ่ายหันมาร่วมกันแก้ไขปัญหาอย่างจริงจัง “
นอกจากนี้ นายกรัฐมนตรียังกล่าวว่า จุดอ่อนของการทําการเกษตรแบบอิสระ คือ การแบกรับภาระต้นทุนที่สูง และเมื่อต่างคนต่างทํา จึงขายไม่ได้ เพราะตลาดไม่ต้องการ แต่หากมีการรวมกลุ่มผลิตสินค้าที่สอดคล้องกับตลาดก็จะทําให้ขายได้ จึงต้องมีการรวมกลุ่มเป็นสหกรณ์ วิสาหกิจชุมชน หรือเกษตรแปลงใหญ่ เพื่อลดต้นทุน เพิ่มปริมาณและคุณภาพ สร้างอํานาจต่อรองให้แก่ตนเอง รวมทั้งทําไร่นาสวนผสม ลดปริมาณพืชที่ปลูกอยู่เพียงชนิดเดียวไปปลูกพืชอื่นทดแทน และเลี้ยงสัตว์เป็นรายได้เสริม
"ผลผลิตทางการเกษตรชนิดอื่น เช่น มันสําปะหลัง อ้อย ยางพารา สับปะรด ฯลฯ ทุกอย่างใช้หลักการเดียวกัน หากประสบปัญหาราคาตกต่ํา และรัฐบาลต้องรับซื้อในราคาสูง เมื่อขายไม่ได้ก็ยิ่งขาดทุน และกระทบต่องบประมาณของประเทศ ดังนั้น ทุกคนจะต้องช่วยกันเพื่อให้เกษตรกรมีชีวิตที่ดีขึ้นอย่างยั่งยืน“ นายกรัฐมนตรีกล่าว
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมศิลปากรชี้แจงกรณีการประกาศเขตที่ดินโบราณสถานเมืองพิมาย
วันศุกร์ที่ 2 มีนาคม 2561
กรมศิลปากรชี้แจงกรณีการประกาศเขตที่ดินโบราณสถานเมืองพิมาย
อธิบดีกรมศิลปากรชี้แจงกรณีการประกาศเขตที่ดินโบราณสถานเมืองพิมาย
นายอนันต์ ชูโชติ อธิบดีกรมศิลปากร กรมศิลปากร กระทรวงวัฒนธรรม ชี้แจงกรณีการประกาศเขตที่ดินโบราณสถานเมืองพิมาย โดยมีสาระสําคัญ ดังนี้
กรมศิลปากรได้ประกาศขึ้นทะเบียนโบราณสถานเมืองพิมายเมื่อ พ.ศ. 2479 เพียงแต่ประกาศเฉพาะชื่อแต่ไม่กําหนดเขตที่ดินโบราณสถานในสภาพปัจจุบันเพื่อการปกป้องคุ้มครอง อนุรักษ์และควบคุมไม่ให้โบราณสถานถูกทําลายหรือทําให้เสื่อมค่า กรมศิลปากรเห็นว่าจําเป็นต้องกําหนดเขตที่ดินโบราณสถานอันประกอบด้วย ตัวเมืองรูปสี่เหลี่ยมผืนผ้า ถนนโบราณ และบาราย (อ่างเก็บน้ําโบราณ) เนื้อที่ 2,658 ไร่เศษ ซึ่งขั้นตอนการดําเนินงาน กรมศิลปากรได้มีหนังสือแจ้งราษฎรที่อยู่อาศัยในเขตที่ดินดังกล่าวจํานวน 1,665 ราย และได้ประชุมชี้แจงกรอบแนวทางการทํางานและรับฟังความคิดเห็นจากผู้เกี่ยวข้อง เมื่อวันพุธที่ 23 พฤศจิกายน 2559 ณ บริเวณลานเมรุพรหมทัต เมืองพิมาย
การขึ้นทะเบียนโบราณสถานเป็นหลักการสําคัญประการหนึ่งในอันที่จะควบคุมดูแล รักษาโบราณสถานไม่ให้ถูกทําลายหรือทําให้เสื่อมค่า พระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ 2504 แก้ไขเพิ่มเติม (ฉบับที่ 2) พ.ศ. 2535 มาตรา 7 ให้อธิบดีกรมศิลปากรมีอํานาจประกาศในราชกิจจานุเบกษาขึ้นทะเบียนโบราณสถานใด ๆ ตามที่อธิบดีเห็นสมควรได้และให้มีอํานาจกําหนดเขตที่ดินตามที่เห็นสมควรเป็นเขตของโบราณสถาน โดยให้ถือว่าเป็นโบราณสถานด้วย
การขึ้นทะเบียนโบราณสถาน หากมีเจ้าของหรือผู้ครอบครองที่ชอบด้วยกฎหมาย ให้อธิบดีแจ้งเป็นหนังสือให้เจ้าของหรือผู้ครอบครองทราบ ถ้าเจ้าของหรือผู้ครอบครองไม่พอใจก็ให้มีสิทธิ์ร้องต่อศาลภายในกําหนด 30 วัน นับแต่วันที่อธิบดีแจ้งให้ทราบ
เมื่อมีการประกาศขึ้นทะเบียนโบราณสถานในราชกิจจานุเบกษาแล้ว ผู้ครอบครองที่ดิน ก็ยังอยู่อาศัยได้ตามปกติ ไม่มีการโยกย้ายราษฎรออกจากเขตโบราณสถาน รวมทั้งไม่ได้ยึดครองที่ดินของราษฎรแต่อย่างใด อาจจะมีเพียงการออกมาตรการควบคุมการก่อสร้างและการจัดกิจกรรมเพื่อไม่ให้เกิดผลกระทบกับโบราณสถานเท่านั้น
---------------------------
รัฐบาลไทย-ข่าวทำเนียบรัฐบาล-พม. ชี้แจงการขอทาน ผิดกฎหมาย มีโทษทั้งจำทั้งปรับ
วันศุกร์ที่ 21 เมษายน 2560
พม. ชี้แจงการขอทาน ผิดกฎหมาย มีโทษทั้งจําทั้งปรับ
พม. ชี้แจงการขอทาน ผิดกฎหมาย มีโทษทั้งจําทั้งปรับ
วันนี้ (21 เม.ย. 60) เวลา 13.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายณรงค์ คงคํา ผู้ตรวจราชการกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงฯ
กล่าวถึงกรณีที่มีการนําเสนอประเด็นข่าว การตรวจเข้มขอทาน ต้องมีใบอนุญาตประกอบการ ในพื้นที่ตลาดนัด ซอยมาลัยทอง ตําบลบ้านสวน อําเภอเมือง จังหวัดชลบุรี เมื่อวันที่ 21 เมษายน 2560 ว่า พระราชบัญญัติควบคุมการขอทาน พ.ศ. 2559 มาตรา 13 ได้จําแนกลักษณะผู้ทําการขอทาน ออกจากผู้แสดงความสามารถในพื้นที่สาธารณะ อย่างชัดเจน
นายณรงค์ กล่าวต่อไปว่า ตามกฎหมาย ผู้ทําการขอทาน คือ ผู้ที่ขอเงินหรือทรัพย์สินจากผู้อื่นเพื่อเลี้ยงชีพ ไม่ว่าจะเป็นการขอด้วยวาจา ข้อความหรือกิริยาอาการใดๆ เพื่อให้ผู้อื่นเกิดความสงสารและส่งมอบเงินหรือทรัพย์สินให้ ซึ่งการขอทานนี้มีโทษตามกฎหมายมาตรา 19 ต้องระวางโทษจําคุกไม่เกิน 1 เดือน หรือปรับไม่เกิน 10,000 บาท หรือ ทั้งจําทั้งปรับ เว้นเสียแต่ว่า เป็นการแสดงความสามารถ คือ เล่นดนตรี หรือแสดงอื่นใด เพื่อให้ได้มาซึ่งเงิน หรือทรัพย์สินจากผู้ชมหรือผู้ฟัง จะไม่ถือว่ามีความผิดฐานทําการขอทาน โดยผู้ที่ประสงค์จะแสดงความสามารถในที่สาธารณะ ต้องจดแจ้งและทําบัตรผู้แสดงความสามารถตามระเบียบที่คณะกรรมการกําหนด ได้ที่สํานักงานพัฒนาสังคมและความมั่นคงของมนุษย์จังหวัด ทุกจังหวัด สําหรับกรุงเทพมหานคร ติดต่อได้ที่ศูนย์คุ้มครองคนไร้ที่พึ่งกรุงเทพมหานคร และเมื่อจะแสดงความสามารถที่ใด ต้องแจ้งต่อเจ้าพนักงานท้องถิ่นในเขตพื้นที่นั้นๆ
“ทั้งนี้ ขอประชาสัมพันธ์ให้ทราบว่า การทําการขอทาน เป็นการกระทําที่ผิดกฎหมาย ตามพระราชบัญญัติควบคุมการขอทาน พ.ศ. ๒๕๕๙ ทั้งนี้ หากพบเห็นคนขอทานโปรดแจ้งศูนย์ช่วยเหลือสังคม โทร. 1300 ตลอด 24 ชั่วโมง” นายณรงค์ กล่าวในตอนท้าย
รัฐบาลไทย-ข่าวทำเนียบรัฐบาล-ก.อุตฯ ร่วมหารือเชิงยุทธศาสตร์ด้านเงินทุน ทรัพยากร และโครงสร้างพื้นฐานระหว่างไทย-ญี่ปุ่น
วันพฤหัสบดีที่ 5 มีนาคม 2563
ก.อุตฯ ร่วมหารือเชิงยุทธศาสตร์ด้านเงินทุน ทรัพยากร และโครงสร้างพื้นฐานระหว่างไทย-ญี่ปุ่น
นายภานุวัฒน์ ตริยางกูรศรี นายจุลพงษ์ ทวีศรี รองปลัดกระทรวงอุตสาหกรรม ร่วมหารือเชิงยุทธศาสตร์ด้านเงินทุน ทรัพยากร และโครงสร้างพื้นฐานระหว่างไทย-ญี่ปุ่น  ณ ห้องประชุมชุณหะวัณ ชั้น 3
วันนี้ (4 มีนาคม 2563) นายภานุวัฒน์ ตริยางกูรศรี นายจุลพงษ์ ทวีศรี รองปลัดกระทรวงอุตสาหกรรม และนายณัฐพล รังสิตพล อธิบดีกรมส่งเสริมอุตสาหกรรม ให้การต้อนรับ Mr. Yuzuru HATA Chairman Business Mutual Aid Association (BMA) และคณะจากประเทศญี่ปุ่น พร้อมหารือการจัดทํารายงานเกี่ยวกับ Thailand Plus One: Myanmar และศึกษาความร่วมมือด้านอุตสาหกรรมระหว่าง 3 ประเทศ ได้แก่ ไทย ญี่ปุ่น และสหภาพพม่า รวมทั้งผลักดันความร่วมมือเชิงยุทธศาสตร์ระหว่างประเทศ ทั้งด้านเงินทุน ทรัพยากร และโครงสร้างพื้นฐานในจุดยุทธศาสตร์สําคัญเพื่อรองรับการขยายฐานการผลิตของนักลงทุนจากญี่ปุ่นและไทย ณ ห้องประชุมชุณหะวัณ ชั้น 3
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือประชาชนช่วยกันเฝ้าระวัง  ร่วมกันสังเกตให้ข้อมูลเจ้าหน้าที่ป้องกันการก่อเหตุร้าย
วันอังคารที่ 11 เมษายน 2560
นายกรัฐมนตรีขอความร่วมมือประชาชนช่วยกันเฝ้าระวัง  ร่วมกันสังเกตให้ข้อมูลเจ้าหน้าที่ป้องกันการก่อเหตุร้าย
นายกรัฐมนตรีขอความร่วมมือประชาชนช่วยกันเฝ้าระวัง  ร่วมกันสังเกตให้ข้อมูลเจ้าหน้าที่ป้องกันการก่อเหตุร้าย
วันนี้ (11 เมษายน 2560) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการเฝ้าระวังสถานการณ์หลังเกิดเหตุระเบิดขึ้นที่หน้าสํานักงานสลากกินแบ่งรัฐบาล ถนนราชดําเนินว่า หลังจากเกิดเหตุระเบิดก็ขอให้มีครั้งเดียวพอ ซึ่งเจ้าหน้าที่จะเข้มงวดมากขึ้น และต้องติดตามตัวคนร้ายมาดําเนินการตามกฎหมายให้ได้ ถึงแม้ว่าการจับกุมดําเนินคดีจะไม่ใช่เรื่องง่ายก็ตาม แต่สิ่งสําคัญที่สุดคือประชาชนทุกคนต้องช่วยกันเฝ้าระวังและสังเกต ช่วยให้ข้อมูลเจ้าหน้าที่ หากรอเพียงข้อมูลจากกล้องวงจรปิด ก็ไม่สามารถตามตัวคนร้ายได้ และหากทุกคนคิดว่าเรื่องเหล่านี้ไม่ใช่ธุระของตัวเองก็จะเกิดปัญหาขึ้น ไม่สามารถป้องกันอันตรายและการสูญเสียได้
-------------------------------
รัฐบาลไทย-ข่าวทำเนียบรัฐบาล-รัฐมนตรีเกษตรฯ ลงพื้นที่ติดตามการขับเคลื่อนการส่งเสริมการปลูกพืชหลังฤดูทำนา
วันพฤหัสบดีที่ 24 มกราคม 2562
รัฐมนตรีเกษตรฯ ลงพื้นที่ติดตามการขับเคลื่อนการส่งเสริมการปลูกพืชหลังฤดูทํานา
รัฐมนตรีเกษตรฯ ลงพื้นที่ติดตามการขับเคลื่อนการส่งเสริมการปลูกพืชหลังฤดูทํานา พร้อมหนุนพืชเศรษฐกิจอื่นเพิ่มเติม หวังสร้างรายได้ให้เกษตรกรอย่างยั่งยืน
นายกฤษฏา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ติดตามการขับเคลื่อนการส่งเสริมการปลูกพืชหลังฤดูทํานาเพื่อสร้างรายได้ให้กับเกษตรกร ณ อําเภอหนองเรือ จังหวัดขอนแก่น ว่า กระทรวงเกษตรและสหกรณ์ มีนโยบาย "การตลาดนําการผลิต" โดยวางแผนการผลิตที่สอดคล้องกับความต้องการของตลาด ที่มีการบริหารจัดการสินค้าเกษตรให้เกิดความสมดุล เกษตรกรสามารถลดต้นทุนการผลิต มีตลาดรองรับที่แน่นอนผลผลิตไม่ล้นตลาด เกษตรกรมีรายได้และมีความมั่นคงในอาชีพการเกษตรมากยิ่งขึ้น ทั้งนี้ นโยบายการส่งเสริมการปลูกพืชหลังฤดูทํานาเพื่อสร้างรายได้ให้เกษตรกร โดยมีข้าวโพดเลี้ยงสัตว์เป็นทางเลือกหนึ่ง เนื่องจากเป็นพืชเศรษฐกิจที่ให้ผลตอบแทนสูง ใช้น้ําน้อย และปัจจุบันผลผลิตไม่เพียงพอต่อความต้องการของตลาด ทั้งนี้ได้นําร่องส่งเสริมการปลูกข้าวโพดเลี้ยงสัตว์เพื่อเป็นโมเดลต้นแบบและจะขยายผลเพื่อส่งเสริมปลูกพืชชนิดอื่น ๆ หลังฤดูทํานา เช่น พืชผัก และพืชตระกูลถั่ว ต่อไป
"แนวทางในการพัฒนาอาชีพเกษตรกรรมหลังฤดูทํานาปีนั้น ไม่ว่ากระทรวงเกษตรฯ จะสนับสนุนให้เกษตรกรปลูกหรือทําการเกษตรอะไร จะต้องมีตลาดรองรับ จึงใช้รูปแบบหาตลาดตามแนวทางประชารัฐ เพื่อส่งเสริมให้ภาครัฐ เกษตรกร เอกชน และหน่วยงานที่เกี่ยวข้องร่วมกันกําหนดแนวทางการผลิตตั้งแต่ต้นน้ําจนถึงปลายน้ํา โดยมีระบบสหกรณ์และกลุ่มเกษตรกรเป็นองค์กรกลางในการขับเคลื่อน และเชื่อมั่นว่าการปรับเปลี่ยนการผลิตให้สอดคล้องกับความต้องการของตลาด จะช่วยให้เกษตรกรมีรายได้เพิ่มขึ้น ช่วยให้ราคาสินค้าเกษตรมีเสถียรภาพ อุตสาหกรรมอาหารสัตว์มีวัตถุดิบใช้อย่างมั่นคง และประหยัดทรัพยากรน้ําอีกด้วย" นายกฤษฎา กล่าว
สําหรับอําเภอหนองเรือ จังหวัดขอนแก่นมีเกษตรกรเข้าร่วมโครงการฯ ทั้งสิ้น 1,053 ราย พื้นที่เพาะปลูก 6,389.75 ไร่ ในจํานวนนี้เป็นสมาชิกสหกรณ์จํานวน 64 ราย พื้นที่เพาะปลูก 315 ไร่ ส่วนต้นทุนการผลิตเฉลี่ยที่ 5,190 บาทต่อไร่ คาดว่าจะได้ผลิตผลิตเฉลี่ย 1,800 กก.ต่อไร่ และจะสามารถขายข้าวโพดได้ในราคาไม่ต่ํากว่ากก.ละ 5 บาท ความชื้น 27-30 % (เป็นข้าวโพดฝักแก่เมล็ดติดฝักปลอกเปลือก) ซึ่งสมาชิกจะมีรายได้ประมาณไร่ละ 9,000 บาทเป็นอย่างต่ํา ทําให้เกษตรกรมีกําไรต่อไร่ ไม่ต่ํากว่า 3,810 บาท ต่อไร่ ซึ่งในปัจจุบันถือว่ามีรายได้มากกว่าการปลูกข้าวซึ่งมีต้นทุนสูงกว่าการปลูกข้าวโพดเลี้ยงสัตว์.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-"Coding" สร้างคนสู่ศตวรรษที่21
วันอังคารที่ 13 สิงหาคม 2562
"Coding" สร้างคนสู่ศตวรรษที่21
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ แถลงนโยบายด้านการศึกษาเพื่อพัฒนาคนสู่ศตวรรษที่ 21 หนุนเด็กไทยได้เรียน Coding ภาษาคอมพิวเตอร์
เมื่อวันศุกร์ที่ 9 สิงหาคม 2562 เวลา 14.00 น. คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ แถลงนโยบายด้านการศึกษาเพื่อพัฒนาคนสู่ศตวรรษที่ 21 หนุนเด็กไทยได้เรียน Coding ภาษาคอมพิวเตอร์ พร้อมพัฒนาหลักสูตรรองรับโลกยุคดิจิทัล จัดโดยสถาบันส่งเสริมการสอนวิทยาศาสตร์และเทคโนโลยี (สสวท) ณ ห้อง TCDC COMMONS โครงการ W DISTRICT เขตพระโขนง กรุงเทพฯ
รมช.ศึกษาธิการ กล่าวว่า การศึกษาเป็นหัวใจของการพัฒนาคนให้กับประเทศ หนึ่งในนโยบายที่รัฐบาลแถลงต่อรัฐสภา คือการพัฒนาทรัพยากรมนุษย์ ด้วยภาษาคอมพิวเตอร์ หรือ Coding เพื่อเตรียมคนไทยสู่ศตรวรรษที่ 21 ให้เท่าทันพลวัตรของการเปลี่ยนแปลงอย่างต่อเนื่อง โดยมีเป้าหมายเริ่มอบรมครูที่จะสอน Coding จํานวน 1,000 คน ในเดือนตุลาคม 2562 นี้ เพื่อจะได้สอนนักเรียนชั้นประถมศึกษาปีที่ 1-3 ทันเปิดภาคเรียนที่ 2 ในเดือนพฤศจิกายน ซึ่งระยะแรกจะเรียนโดยไม่ต้องใช้คอมพิวเตอร์ (Unplugged Coding) เพื่อให้มีพื้นฐานตรรกะการคิดแบบ Coding ก่อน จากนั้นจึงจะสามารถเรียนการสื่อสารกับคอมพิวเตอร์ในระดับชั้นต่อไป
การสนับสนุนการเรียน Coding ไม่ใช่เรื่องยากอย่างที่คิด เพราะเป็นทักษะภาษาเช่นเดียวกับภาษาไทยและภาษาต่างประเทศอื่น หรืออาจให้คําจํากัดความที่ว่า Coding for all, all for coding ซึ่ง Coding จะช่วยพัฒนาและเพิ่มพูนทักษะชีวิตให้กับเด็กรอบด้าน ได้แก่
C-Creative Thinking: ความคิดสร้างสรรค์
O-Organized Thinking: ความคิดที่เป็นระบบ ระเบียบและมีตรรกะวิเคราะห์สิ่งต่าง ๆ ในชีวิตประจําวัน
D-Digital Literacy: ความสามารถในการเข้าใจภาษาดิจิทัล
I-Innovation: นวัตกรรมที่ใช้ได้จริง และเกิดประโยชน์ต่อส่วนรวม
N-Newness: ความคิดริเริ่มที่มีความสดใหม่ ทั้งด้านความรู้ ความเข้าใจในเทคโนโลยี
G-Globalization: ยุคโลกาภิวัฒน์ที่มีนิยามว่า ยุคศตวรรษที่ 21
รมช.ศึกษาธิการ กล่าวในตอนท้ายว่า การเรียนโค้ดดิ้ง (Coding) ไม่ใช่เรื่องไกลตัวอีกต่อไป และไม่ต้องห่วงกังวลว่า จะยากเกินสําหรับเด็กหรือผู้คนทั่วไป เพราะ Coding ไม่ได้เกิดประโยชน์ต่อเด็กที่จะเป็นนักวิทยาศาสตร์หรือนักคอมพิวเตอร์เท่านั้น แต่ Coding ยังช่วยสร้างความคิดที่เป็นระบบ มีตรรกะ และแก้ปัญหาได้ เรียกว่า ช่วยให้ทุกคนวางแผนจัดการชีวิตได้อย่างเป็นขั้นเป็นตอน และเป็นระบบมากขึ้น
ณรีรัตน์ บุญหลัง : สรุป
ยุทธพงศ์ เลือกกลั่นดี : ถ่ายภาพ
นวรัตน์ รามสูต : เรียบเรียง
กลุ่มประชาสัมพันธ์ สร.ศธ. : รายงาน
รัฐบาลไทย-ข่าวทำเนียบรัฐบาล-การประชุมผู้บริหารของกระทรวงดิจิทัลเพื่อเศรษฐกิจและสังคม ครั้งที่ 1/2563
วันจันทร์ที่ 6 มกราคม 2563
การประชุมผู้บริหารของกระทรวงดิจิทัลเพื่อเศรษฐกิจและสังคม ครั้งที่ 1/2563
การประชุมผู้บริหารของกระทรวงดิจิทัลเพื่อเศรษฐกิจและสังคม ครั้งที่ 1/2563
วันที่ 6 มกราคม 2563 (วันนี้) นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมผู้บริหารของกระทรวงดิจิทัลเพื่อเศรษฐกิจและสังคม โดยมีหัวหน้าหน่วยงานในสังกัดกระทรวงฯ ระดับกรม รัฐวิสาหกิจ และองค์กรมหาชน เข้าร่วมการประชุมดังกล่าว เพื่อร่วมกันพิจารณาหารือแนวทางการดําเนินงานขับเคลื่อนภารกิจที่สําคัญและเร่งด่วนของกระทรวงดิจิทัลเพื่อเศรษฐกิจและสังคมในปี พ.ศ. 2563 ณ ห้องประชุม MDES2 ชั้น 9 กระทรวงดิจิทัลเพื่อเศรษฐกิจและสังคม ศูนย์ราชการเฉลิมพระเกียรติฯ 80 พรรษา แจ้งวัฒนะ กรุงเทพฯ
********************